เมื่อสัปดาห์ที่แล้วผมผ่านมาบนถนนพระราม 2 เพื่อไปแยกกระเช้าแถวสมุทราสาครครับ ตอนแรกกะว่าจะแวะทานมื้อเที่ยงที่ Porto Chino แต่กลัวว่าจะใช้เวลานานเลยเปลี่ยนใจมาแวะทานที่ร้าน ข้าวแกงมหาชัย ครับ เพราะขับผ่านหลายครั้งและเห็นป้ายว่าเชลชวนชิมด้วยนะครับ

ร้าน ข้าวแกงมหาชัย อยู่บนถนนพระราม 2 ฝั่งขาออก(จากกทม.) ร้านอยู่ก่อนถึง Porto Chino ประมาณ 0.5 กม. ที่หน้าร้านมีป้ายสีเหลืองขนาดใหญ่สังเกตง่ายมากครับ ทางร้านมีลานจอดรถบริเวณหน้าร้านกว้างขวางพอสมควร

ภายในร้านจะมีลักษณะคล้ายเหมือนศูนย์อาหาร หลังคาเม็ททอลชีท พื้นคอนกรีตขัดมัน ไม่มีผนัง โปร่งโลงเย็นสบายดี มีที่นั่งประมาณ 100 ที่ ที่นี่ไม่รับเงินสด ต้องแลกคูปองก่อน ตอนที่ผมมาถึงร้าน อาหารมีแค่ 2 ประเภทคือ ก๋วยเตี๋ยว กับ ข้าวราดแกง ... ก๋วยเตี๋ยวดูไม่ค่อนน่าสนใจเพราะวัตถุดิบในตู้แทบไม่มีเลย รวมถึงเส้นก็แทบไม่เห็นนะครับ (หรืออาจจะขายดีจนของหมดก็ได้นะครับ) ผมจึงเลือกมาทานข้าวราดแกงตามชื่อร้าน
… ข้าวราดแกงมีกับข้าวให้เลือกประมาณ 20 อย่าง พนักงานพูดได้ไม่ค่อยชัด เลยไม่ได้ถามว่าเมนูไหนที่เด็ดจนได้เชลชวนชิมนะครับ เลือกตามหน้าตากับข้าวที่เห็น รสชาติถือว่ามาตราฐานร้านข้าวแกงทั่วไป ทอดมันแข็งไปหน่อย และปริมาณข้าวเปล่าให้มาน้อยกว่าร้านข้าวแกงอื่นๆที่ผมเคยทานเล็กน้อย

โดยรวม ถือว่าธรรมดาแค่ฝากท้องได้ รสชาติเหมาะกับราคา คะแนนอยู่ประมาณ 2-3 ครับ แต่ขอตัดคะแนนลง เพราะผิดหวังกับคำโฆษณา "เชลชวนชิม” ที่อยู่บนป้านร้านนะครับ